Document ID: /roh_data/filtered/Bilingualer_Corpus_interleaved-it-rm.jsonl.gz/1318

This is a text translated from Italian to Rumantsch Grischun.
Il Governo propone un ascensore inclinato quale collegamento tra la Scuola cantonale Halde e la sede Plessur

Tra le aree "Plessur" e "Halde" della Scuola cantonale grigione a Coira è previsto un collegamento edilizio adatto ai disabili. Nel suo messaggio al Gran Consiglio, il Governo dà la preferenza a una variante che prevede un ascensore inclinato e delle scale passanti sotto la St. Luzistrasse. Il Gran Consiglio si occuperà dell'affare nella sessione di dicembre.

Nella sessione di giugno 2006 il Gran Consiglio aveva deciso il risanamento edilizio della Scuola cantonale Halde a Coira e stanziato un credito di 50 milioni di franchi. Nel frattempo i lavori di risanamento hanno preso avvio. Al contempo il Governo è stato incaricato dal Gran Consiglio di elaborare un progetto separato per un collegamento adatto ai disabili tra le sedi scolastiche "Plessur" e "Halde".

Il collegamento tra le due sedi principali della Scuola cantonale grigione è oggi possibile soltanto tramite la stretta St. Luzistrasse, utilizzata anche dal traffico diretto ad Arosa. Per gli scolari questa strada è pericolosa, è lunga e inoltre è praticamente impossibile da percorrere autonomamente per persone con un handicap deambulatorio. Quotidianamente tra le 20 e le 30 classi devono trasferirsi dall'area "Halde" all'area "Plessur" rispettivamente alle palestre Sand e ritorno durante le sei - otto pause tra le lezioni.

Dopo aver valutato tutti i vantaggi e gli svantaggi, il Governo propone, quale soluzione per il collegamento, la realizzazione di un ascensore inclinato integrato nel pendio e di scale che passano sotto la St. Luzistrasse e poi corrono lungo il muro del cimitero St. Luzi, superando i circa 30 metri di dislivello fino alla Scuola cantonale Halde. Questa variante è assolutamente adatta ai disabili. Verrebbe così creata un'opera ben integrata nel tessuto urbano e poco appariscente.

Le spese per l'impianto sono preventivate in 5,8 milioni di franchi. L'inizio dei lavori è previsto per l'aprile 2009. Il nuovo collegamento dovrà poter essere messo in esercizio al più tardi al termine dei lavori di risanamento della Scuola cantonale Halde nell'estate 2010.

Organo: Governo

Fonte: it Cancelleria dello Stato dei Grigioni

Data: 05.10.2007

La regenza propona da colliar la scola chantunala a la Halde e l'areal a la Plessur cun in ascensur inclinà

Sin l'areal da la scola chantunala grischuna a Cuira - tranter l'areal a la Plessur e l'areal a la Halde - duai vegnir construida ina colliaziun che correspunda als basegns da las persunas cun impediments. En sia missiva al cussegl grond preferescha la regenza en quest connex ina varianta cun in ascensur inclinà e cun stgalas che sutpassan la via da S. Luzi. Il cussegl grond vegn a tractar questa fatschenta durant la sessiun da december.

En la sessiun da zercladur 2006 aveva il cussegl grond concludì da sanar la scola chantunala a la Halde a Cuira ed aveva concedì in credit da 50 milliuns francs per quest intent. En il fratemp han cumenzà las lavurs da sanaziun. A medem temp ha il cussegl grond incumbensà la regenza d'elavurar in project separà per colliar ils lieus da scola a la Plessur ed a la Halde confurm als basegns da las persunas cun impediments.

Ils dus lieus principals da la scola chantunala grischuna èn colliads oz unicamain sur la via stretga da S. Luzi ch'è a medem temp la via d'autos per ir ad Arosa. Questa via cuntegna privels per las scolaras e per ils scolars, ella dovra bler temp ed umans cun impediments d'ir a pe n'èn praticamain betg abels da superar independentamain quest traject. Mintga di, durant las sis fin otg pausas da l'instrucziun, ston 20 fin 30 classas dischlocar davent da l'areal a la Halde fin tar l'areal a la Plessur resp. fin tar las hallas da sport al Sand e viceversa.

Sco soluziun per ina colliaziun recumonda la regenza - suenter avair considerà tut ils avantatgs e tut ils dischavantatgs - in ascensur inclinà sco er stgalas ch'èn integrads en la costa, che sutpassan la via da S. Luzi e che surmuntan alura la differenza d'autezza da var 30 meters per lung dal mir dal santeri da S. Luzi fin a la scola chantunala a la Halde. Tar questa varianta vegnan resguardads cumplainamain ils basegns da las persunas cun impediments. Areguard il maletg da la citad vegn stgaffida in'ovra da construcziun ch'è integrada bain e ch'è plitost discreta.

Ils custs d'investiziun vegnan calculads cun 5.8 milliuns francs. Igl è planisà da cumenzar l'avrigl 2009 cun las lavurs da construcziun. La nova colliaziun duai pudair vegnir averta il pli tard la stad 2010, cur che la sanaziun da la scola chantunala a la Halde è finida.

Gremi: regenza

Funtauna: rg chanzlia chantunala dal Grischun

Data: 05.10.2007